Ofte stilte spørsmål om FINN Enkel Utleie - For utleier – FINN.no hjelpesenter
Er du utleier og har kjøpt FINN Enkel Utleie? Her er svar på noen av spørsmålene du måtte ha.
1.Hva skjer hvis leietaker slutter å betale husleien? Må jeg gjøre noe?
FINN samarbeider med en profesjonell aktør - Aprila Bank. Aprila fakturerer, purrer og krever inn husleien for deg. Dette skjer uten at du trenger å gjøre noe.
De sender også et varsel om utkastelse til leietaker. Hvis heller ikke dette fører til at husleien kommer på konto, vil Aprila, på vegne av deg, sende skriftlig varsel, (rundt dag 29 etter forfall) til leietaker om at utkastelse vil bli begjært. Selve begjæringen om utkastelse til Namsmannen må du selv sende, men Aprila vil kontakte deg og hjelpe deg gjennom hele prosessen. Du betaler ingenting for dette.
Husk! Du er garantert leie på konto på forfallsdato (minus Produktpris) i inntil 6 måneder utover det leietaker betaler av husleiefordringene. Hvis leietaker blir kastet ut opphører garantien om leie på konto fra utkastelsesdatoen, fordi du da har mulighet til å leie ut boligen på nytt.
2 Har FINN kontakt med leietaker?
Nei. FINN har ingen kontakt med leietaker, men FINNs bankpartner, Aprila Bank, fakturerer leietaker husleie hver måned og står for innkrevingen av husleien fra leietaker.
3 Vil FINN eller Aprila avslutte leieforholdet og sørger for at leietaker flytter ut?
Med mindre det er en utkastelsessak pga. manglende betaling av husleie (se spørsmål 1), må du selv si opp et leieforhold. Leiekontrakten er mellom utleier og leietaker, så den må utleier/leietaker avslutte selv.
4 Burde jeg avslutte leieforholdet? Burde jeg snakke med den som leier hos meg?
FINNs samarbeidspartner sørger for fakturering og innkreving av husleien, men vi anbefaler at du følger med på dashboardet via Min FINN at leietaker faktisk betaler husleien. Det er alltid lurt å ha en god dialog med leietaker rundt leieforholdet.
Formaliteter reguleres av leiekontrakten og det oppfordres til at eventuelle uoverensstemmelser løses i minnelighet. Det er vanligvis det enkleste for alle parter.
5 Når får jeg husleien på konto?
Første bankdag etter forfallsdatoen som står i leiekontrakten. Eneste unntak er husleie for første måned. Denne blir utbetalt 10 dager etter innflyttingsdato. Det er for å sikre at det er en reell bolig som leietaker har leid og overtatt nøkler til, og ikke svindel.